 Kuelekea katika michuano hiyo, Chama cha kikapu mkoa wa Dar es Salaam (BD) kimetamba kufanya vyema kwenye michuano hiyo.Akizungumza na gazeti hili hivi karibuni Rais wa BD, Mwenze Kabinda alisema watachukua ubingwa wa taifa kwa kuwa wana klabu bora zenye ushindani wa hali ya juu.“Tutashinda kwa sababu timu zetu ziko vizuri na tumetoka kushindana michuano ya mkoa, ukilinganisha na mikoani hawafanyi mashindano ya mara kwa mara, wanategemea hadi mashindano makubwa ya taifa,” alisema.Alitaja timu za mkoa zitakazowakilisha taifa kwa upande wa Dar es Salaam kuwa ni Savio na Vijana ambazo zilifanya vizuri katika michuano ya mkoa kwa kutwaa ubingwa.Kabinda alisema timu za mkoa huo zimekuwa zina utaratibu wa kufanya mashindano ya mara kwa mara yaliyowaimarisha wachezaji kimazoezi tofauti na timu za mkoani zinategemea mashindano ndipo zifanye maandalizi hivyo nafasi kwa Dar es Salaam kuchukua ubingwa ni kubwa.